open-index/open-wikipedia-markdown huggingface dataset:
சிரல்

**சிரல்** எனும் **சிறு நீல மீன்கொத்தி** (Alcedo atthis) என்பது மீன்கொத்தி இனத்தைச் சேர்ந்த ஒரு பறவையாகும். இது ஐரோவாசியா மற்றும் வடக்கு ஆப்பிரிக்கா முழுவதும் பரவலாக உள்ளது. இதில் ஏழு கிளையினங்கள் உள்ளன.

## விளக்கம்
இப்பறவை சிட்டுக்குருவியைவிட சற்று பெரியது. உடலின் மேல்பாகம் நீலமும் ,பச்சையும் கலந்த நிறமுடையது. அடர்த்தியான குட்டை வாலும், நீண்ட நேரானகூர் அலகும் கொண்டது. இப்பறவை கிணறு, ஆற்றங்கரை போன்ற நீர் நிலைகளில் தனியாக கல்லின் மீதோ அல்லது தொங்கும் மரக் கிளை மீதோ அமர்ந்திருக்கும். நீருக்கு மேலே சிறகடித்து பறந்துகொண்டு திடீரென்று நீருக்குள் பாய்து இரையை கௌவிக்கொண்டு பறக்கும்.

## புவியியல் மாறுபாடு
இதில் ஏழு கிளையினங்கள் உள்ளன. அவை அவற்றின் மேல் பகுதிகளின் சாயலில் இருந்தும் அடிப்பகுதியின் செம்பழுப்பு நிறத்தின் தீவிரம் போன்றவற்றில் ஓரளவு மாறுபாடு கொண்டவையாக உள்ளன. கிளையினங்கள் தங்கள் நிறத்தில் 10% வரை அளவு மாறுபடுகின்றன. வாலசுக் கோட்டிற்கு தெற்கே வசிக்கும் கிளையினங்கள் நீல நிற மேல் பகுதிகளையும், ஓரளவு நீல நிற காது திட்டுகளையும் கொண்டுள்ளன.
* *A. a. ispida* Linnaeus, 1758.  அயர்லாந்து, எசுப்பானியா, தெற்கு நோர்வேயில் இருந்து  உருமேனியா மற்றும் மேற்கு உருசியா வரை இனப்பெருக்கம் செய்கின்றன. குளிர்காலத்தில் ஈராக்கு தெற்கு போர்த்துகல் போன்ற பகுதிகளுக்கு வலசை போகின்றன.
* *A. a. atthis*. வடமேற்கு ஆபிரிக்கா மற்றும் தெற்கு இத்தாலியின் கிழக்கில் இருந்து ஆப்கானித்தான், காஷ்மீர், வடக்கு சிஞ்சியாங், சைபீரியா ஆகிய பகுதிகளில் இனப்பெருக்கம் செய்கின்றன. இவை குளிர்காலத்தில் தெற்கு நோக்கி இஸ்ரேல், வடகிழக்கு சூடான், யெமன், ஓமான், பாக்கித்தான் போன்ற பகுதிகளுக்கு வலசை வருகின்றன.
* *A. a. bengalensis* Gmelin, 1788. இந்தியாவிலிருந்து இந்தோனேசியா, சீனா, கொரியா, யப்பான் கிழக்கு மங்கோலியா வரை தெற்கு மற்றும் கிழக்கு ஆசியாவில் இனப்பெருக்கம் செய்கின்றன. குளிர்காலத்தில் தெற்கே இந்தோனேசியா மற்றும் பிலிப்பீன்சு வரை வலசை வருகின்றன.
* தென்னிந்திய சிறு நீல மீன்கொத்தி *A. a. taprobana* Kleinschmidt, 1894.  இலங்கையிலும் தென்னிந்தியாவிலும் இனப்பெருக்கம் செய்கின்றன. 
* *A. a. floresiana* Sharpe, 1892. பாலியிலிருந்து திமோர் வரை இனப்பெருக்கம் செய்கின்றன.
* *A. a. hispidoides* Lesson, 1837. சுலாவெசியிலிருந்து நியூ கினி மற்றும் மேற்கு அமைதிப் பெருங்கடல் தீவுகள் வரை இனப்பெருக்கம் செய்து வாழ்கின்றன.
* *A. a. solomonensis* Rothschild and ஆர்டெர்ட், 1905. சொலமன் தீவுகளின் கிழக்குப் பகுதியில் இருந்து சான் கிறிஸ்டோபால் வரை இனப்பெருக்கம் செய்து வாழ்கின்றன.

## மேற்கோள்கள்

பகுப்பு:மீன்கொத்திகள்
பகுப்பு:ஐரோவாசியப் பறவைகள்
பகுப்பு:யப்பானியப் பறவைகள்
செர்வண்டைட்டு

**செர்வண்டைட்டு** *(Cervantite)* என்பது Sb3+Sb5+O4 என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும். இது ஆண்டிமனி என்ற தனிமத்தின் ஆக்சைடு தாதுப்பொருளாகும்.

1850 ஆம் ஆண்டில் முதன்முதலாக இக்கனிமம் எசுப்பானியாவில் உள்ள செர்வண்டேசு , சியாரா டெ ஆங்கரேசு, உலூகோ மற்றும் கலீசியா போன்ற இடங்களில் காணப்பட்டதாக விவரிக்கப்படுகிறது. கண்டெடுக்கப்பட்ட இடத்தின் பெயரால் இக்கனிமம் அழைக்கப்படுகிறது. இக்கனிமத்தின் கண்டுபிடிப்பு சந்தேகத்தின் அடிப்படையில் முதலில் அங்கீகரிக்கப்படாமல் பின்னர் 1862 ஆம் ஆண்டில் செர்பியாவில்  உள்ள சயாகா இசுடோலிசு மாவட்டத்தில் கண்டறியப்பட்ட பிறகுதான் அங்கீகரிக்கப்பட்டது. ஆண்டிமனி காணப்படும் இரண்டாம் நிலை கனிமப்பொருளாக இது கருதப்படுகிறது. இசிடிப்னைட் முதல்நிலைக் கனிமப்பொருள் என்பது குறிப்பிடத்தக்கது ஆகும்.  

 

## மேற்கோள்கள்

பகுப்பு:ஆக்சைடு கனிமங்கள்
பகுப்பு:ஆண்டிமனி சேர்மங்கள்
பகுப்பு:கனிமங்கள்
நீர் வள அமைச்சகம் (இந்தியா)

**நீர் வள அமைச்சகம் ** (*Ministry of water resources ,India*) இந்திய அமைச்சகங்களில் ஒன்றாகும். இந்தியாவின் நீர் வளங்களின் வளர்ச்சி மற்றும் மேம்பாட்டிற்கு இன்றியமையாத விதிமுறைகள், ஒழுங்குமுறைகள் மற்றும் சட்டதிட்டங்கள் வடிவமைப்பது இந்த அமைச்சகத்தின் பொறுப்பு. 1985ல் பாசனம் மற்றும் மின்சக்தி அமைச்சகத்தினை (Ministry of Irrigation and Power) பிரித்து, பாசனத் துறையை நீர் வள அமைச்சகமாக மாற்றினர்.. 2014 ஜூலையில் இந்த அமைச்சரகமானது **நீர் வளம், ஆறுகள் மேம்பாடு மற்றும் கங்கை புத்தாக்கம்** எனப் பெயர் மாற்றப்பட்டது. மத்திய அரசின் கொள்கை முடிவான கங்கை ஆற்றைச் சுத்தப்படுத்துதலைத் தீவிரமாக்கவே இது தனி அமைச்சகமாகவே ஏற்படுத்தப்பட்டது. 

## நிறுவனங்கள்
* மத்திய நிலத்தடி நீர் வாரியம் ( Central Ground Water Board )
* மத்திய நீர் ஆணையம் ( Central Water Commission )
* மத்திய மண் மற்றும் பொருட்கள் ஆராய்ச்சி நிலையம் ( Central Soil and Materials Research Station )
* மத்திய தண்ணீர் மற்றும் மின்சார ஆராய்ச்சி நிலையம் ( Central Water and Power Research Station )
* தேசிய நீர்ஆற்றல் நிறுவனம், ரூர்கி ( National Institute of Hydrology, Roorkee )
* தேசிய திட்டங்கள் கட்டுமான கழகம் லிமிடெட் ( National Projects Construction Corporation Limited )
* தேசிய நீர் மேம்பாட்டு அமைப்பு ( National Water Development Agency )
* சர்தார் சரோவர் கட்டுமான ஆலோசனைக் குழு ( Sardar Sarovar Construction Advisory Committee )
* அப்பர் யமுனை வாரியம் ( Upper Yamuna River Board )
* WAPCOS லிமிடெட்   

## மேற்கோள்கள்

## வெளியிணைப்புகள்
* 
* நீர் வள அமைச்சகம் இந்தியாவின், பணி சேர்ப்பு விளம்பரம்  

பகுப்பு:இந்திய அமைச்சகம்
மேலக்கோட்டை

மேலக்கோட்டை என்ற பெயரில் உள்ள ஊர்கள்:
* மேலக்கோட்டை, திண்டுக்கல் மாவட்டம்
* மேலக்கோட்டை, மதுரை மாவட்டம்
* மேலக்கோட்டை, இராமநாதபுரம் மாவட்டம்
பெரிய கொம்பு ஆந்தை

**பெரிய கொம்பு ஆந்தை** (great horned owl) என்பது ஆந்தை வகைகளில் ஒரு பறவையாகும். இவ்வாந்தை பெரிய அளவுள்ளது. கள்ளப்பருந்தைவிடக் கனமான பறவையாகும்.

## விளக்கம்
பெரிய கொம்பு ஆந்தை கருந்தவிட்டு நிறமுடையது. மேனியில் கருங்கோடுகள் நீள்வட்டமாக காணப்படும். இரு கொம்புகள் போல கரு நிற இறகுகள் காதுக்கு மேலே உயர்ந்து இருக்கும்.

## மேற்கோள்கள்

பகுப்பு:ஆந்தைகள்
மின்சக்தி, நிலக்கரி மற்றும் புதுப்பிக்கத்தக்க ஆற்றல் துறை (இந்தியா)

**மின் ஆற்றல் அமைச்சகம் ** (*Ministry of Power ,India*) இந்திய அரசின் அமைச்சகங்களில் ஒன்றாகும். இது இந்தியாவின்  மின்னாக்கம், உள்கட்டமைப்பு மேம்பாடு, மேலும் மின்செலுத்தம் மின்பகிர்வு, மின்பேணுதல் போன்றவற்றை மேற்பார்வையிடுதலுக்குப் பொறுப்பு வகிக்கின்றது.  இந்த அமைச்சகமே ஒன்றிய அரசு, மாநில அரசு,  தனியார் மின்னாக்கம் சார்ந்த வேலைகளை ஒருங்கிணைக்கிறது.இதன் மூத்த அமைச்சர் பியுஷ் கோயல் மற்றும் இணை அமைச்சர் கிருஷண் பால் ஆவர்.

1992 ஜூலை 2 இல், மின்ஆற்றல் அமைச்சகம் தனியே ஏற்படுத்தப்பட்டது. அதற்கு முந்தையக் காலகட்டத்தில் மின்துறை மின் ஆற்றல், நிலக்கரி மற்றும் மரபுசாரா 
ஆற்றல் அமைச்சகத்தின் ஒரு பிரிவாக இருந்து வந்தது. பின்னர் மின் ஆற்றல் அமைச்சகம், நிலக்கரி அமைச்சகம், மரபுசாரா ஆற்றல் அமைச்சகம் என்று, இந்த அமைச்சகம் மூன்று பிரிவுகளாகப் பிரிக்கப்பட்டது. 2006ல் பின்னது புதிய மற்றும் புதுப்பிக்கத்தக்க ஆற்றல் அமைச்சகம் எனப் பெயர்மாற்றம் செய்யப்பட்டது.

## மேற்கோள்கள்

## வெளியிணைப்புகள்
* 

பகுப்பு:இந்திய அமைச்சகம்
தாதநாயக்கன்பட்டி தெற்கு

**தாதநாயக்கன் பட்டி (தெற்கு)**(en:Thathanaickenpatti (South)) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்).,  பழனி வருவாய் வட்டத்தின் ஐம்பத்தைந்தாவது எண் கொண்ட வருவாய் கிராமம் (கிராம எண்: 55) ஆகும். 
  
## அமைவிடம்
பழனியிலிருந்து மேற்கே சுமார் 19 கி.மீ.தூரத்தில் அமைந்து உள்ளது.ஆர். வாடிபட்டி(வடக்கு) கிராமத்திலிருந்து கொடைக்கானல் மலை அடிவாரம் வரை நீண்டு பரவியுள்ளது. கடல் மட்டத்திலிருந்து 409 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, **தாதநாயக்கன் பட்டி (தெற்கு)** கிராமத்தில் 102 வீடுகள் உள்ளது. இக்கிராமத்தில் 375 பேர் வசிக்கின்றார்கள். பாலின விகிதம் 51.38 %. இதில் 194 பேர் ஆண்கள்; 181 பேர் பெண்கள். இக்கிராமத்தில் ஆரம்பப் பள்ளி 2ம், நடுநிலைப் பள்ளி 1ம், உயர்நிலைப்பள்ளி 1ம் உள்ளது.

## முக்கிய பயிர்
குதிரையாறு அணையின் நீர்வள ஆதாரத்தின் ஒரு பகுதியினைக்கொண்டு நெல், கரும்பு, தென்னையும், புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்   : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 69 முடிய
*வருவாய்கிராமத்தின் பரப்பு                                             : 423.48.50 ஹெக்டேர்- (1046.45 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                    :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
அப்துல் ஹமீத் பாகவி

**ஆ. கா. அப்துல் ஹமீது பாகவி** (பி 1876 - இ 1955;  ஒர் இசுலாமிய சமய அறிஞர், மொழிபெயர்ப்பாளர். சேலம் ஆத்தூரில் 26-11-1876 அன்று ஹாஜி காதர் முகையதீன் இராவுத்தர் அவர்களுக்கு மகனாகப் பிறந்தார்.  கிலாபத்  இயக்கமும், ஒத்துழையாமை இயக்கமும்  தீவிர களப்பணியில் இருந்தபோது திண்டுக்கல்   நகர பொதுச்செயலாளராகப் பணிபுரிந்தார்.  கதர் அணியாத முஸ்லிம்களின் திருமணத்திற்கு  செல்வதில்லை என்ற கொள்கை உடையவர். கிலாபத், ஒத்துழையாமை இயக்கத்தில் பெரும் பங்கேற்றார். 1943 ஆம் ஆண்டு திருக்குர்ஆனை தமிழில் முதலில் மொழிபெயர்த்து வெளியிட்டதற்காக இவர் அறியப்படுகிறார்.  இந்த மொழிபெயர்ப்பு "இனிய தமிழில், எளிய நடையில் வெளிவந்த மொழிபெயர்ப்பு" என்று சிறப்பிக்கப்படுகிறது. 1955ம் ஆண்டு ஜூன் 23ல் காலமானார் இவரின் மகன் மறைந்த முஸ்லிம்லீக் தலைவர் ஆ. கா. அ. அப்துல் சமது ஆவார்.

## மேற்கோள்கள்


பகுப்பு:இசுலாமியத் தமிழறிஞர்கள்
பகுப்பு:அரபு-தமிழ் மொழிபெயர்ப்பாளர்கள்
பகுப்பு:சமயத் தமிழ் மொழிபெயர்ப்பாளர்கள்
ஓனோவின் சமனிலி

கணிதத்தில் **ஓனோவின் சமனிலி** (*Ono's inequality*) என்பது யூக்ளிடிய தளத்திலமைந்த முக்கோணங்களைப் பற்றிய ஒரு சமனிலிக் கூற்று. 1914 இல் கணிதவியலாளர் டி. ஓனோ இதனை முக்கோணங்களுக்கான ஒரு அனுமானமாக வெளியிட்டார். 1915 இல், இந்த அனுமானம் எல்லா முக்கோணங்களுக்கும் பொருந்தவில்லை என்பது கண்டறியப்பட்டது. பின்னர் 1916 இல் கணிதவியலாளர் பேலிட்ரேண்ட் (Balitrand), குறுங்கோண முக்கோணங்களுக்கும் செங்கோண முக்கோணங்களுக்கு மட்டும் இது பொருந்துவதைக் கண்டறிந்தார்

## சமனிலியின் கூற்று
யூக்ளிடிய தளத்திலமைந்த ஒரு முக்கோணத்தின் (குறுங்கோண அல்லது செங்கோண முக்கோணம்) பக்கநீளங்கள் *a*, *b* , *c* . பரப்பளவு *A*.

ஓனோவின் சமனிலி:
:27 (b^2 + c^2 - a^2)^2 (c^2 + a^2 - b^2)^2 (a^2 + b^2 - c^2)^2 \leq (4 A)^6

எல்லா முக்கோணங்களுக்கும் இச்சமனிலி பொருந்தாது என்பதற்கான எடுத்துக்காட்டாக கீழுள்ள முக்கோண அளவுகளைச் சமனிலியில் பதிலிட்டு அறியலாம்.
:a=2, \, \, b=3, \, \, c=4, \, \, A=3\sqrt{15}/4

சமபக்க முக்கோணங்களுக்கு இச்சமனிலியின் சமக்குறிக் கூற்று உண்மையாக இருக்கும். அனைத்து சமபக்க முக்கோணங்களும் வடிவொத்தவை என்பதால், சமபக்க முக்கோணத்தின் பக்கநீளங்கள் 1,1,1, பரப்பளவு \sqrt{3}/4என எடுத்துக்கொண்டு இந்தச் சமனிலி சமக்குறிக்கு உண்மையாவதைச் சரிபார்க்கலாம்.

## மேற்கோள்கள்

* 
* 
* 

## வெளியிணைப்புகள்
* 

பகுப்பு:முக்கோண வடிவவியல்
கிரிகாமி

என்பது தாளிலோ அட்டையிலோ செய்யும் ஒரிகாமி என்னும் மடிப்புருவக் கலையின் ஒரு வேறுபாடு.  சப்பானிய மொழியில் *கிரு* என்றால் 'வெட்டு' *காமி* என்றால் தாள் அல்லது மடல், ஆகவே வெறும் மடிப்புகளால் மட்டுமே உருவாக்கும் ஒரிகாமியில் இருந்து வேறுபட்டு வெட்டப்படுவதும் சேர்ந்த கலை.  இக்கலையை *கிரியே*  (切り絵) என்றும் அழைக்கின்றார்கள் . கிரு = வெட்டு, ஏ = படம்.

பொதுவாக கிரிகாமி செய்ய  தக்கவாறு மடிக்கப்பட்ட ஒன்றில் தொடங்கும். பிறகு அதனை முறைப்படி வெட்டிப் பிரிப்பதால் கிரிகாமி உருவம் வெளிப்படும். கிரிகாமி பெரும்பாலும் ஒற்றொருமை அல்லது நேர்பு (symmetry) என்னும் தன்மை கொண்டதாக இருக்கும். நுரைபனி படிகத்தைப் போலவோ பல ஒரேமாதிரி பல இதழ்கள் கொண்டபூக்களைப்போலவோ நேர்புத்தன்மை கொண்டதாக இருக்கும். 

கிரிகாமி பெருமாலும் ஒரே தாளை மடித்தும் வெட்டியும் செய்யப்படுவது. பல பகுதிகளைத் தனித்தனியாக ஒட்டிச்செய்வதன்று. 

*மோன் கிரி* என்பது தாளை வெட்டும் கலை.

## இவற்றையும் பார்க்கவும்
* ஒரிகாமி

## வெளியிணைப்புகள்
*மடலாடல் குழுமம் 
*கிரிகாமி பற்றிய தளம் 
*கிரிகாமியில் தர்பன் அரங்கம்
*இத்தாலிய சிறப்புக் கட்டடங்கள் கிரிகாமியில்
*இத்தாலிய வரிசை

சப்பானியக் கலை
பகுப்பு:தாள் கலை
இந்திய தகவல் தொழில்நுட்பக் கழகங்கள்

**இந்தியத் தகவல் தொழில்நுட்பக் கழகங்கள்** (**IIIT**s) இந்தியாவில் உயர்கல்விக்காக நடத்தப்படும் கல்வி நிறுவனங்களின் குழுக்களாகும், இதன் நோக்கம் தகவல் தொழிநுட்பக் கல்வியை மேம்படுத்துவதாகும். இதில் நான்கு கழகங்கள் இந்திய தகவல் தொழில்நுட்பக் கழகங்கள்  மனிதவள மேம்பாட்டு அமைச்சகத்தின் நிதியுதவியால் ஏற்படுத்தப்பட்டு நிர்வகிக்கப்படுகிறது. மேலும் 20 இந்திய தகவல் தொழில்நுட்பக் கழகங்கள்  பொது-தனியார் கூட்டாண்மை  மாதிரியின் கீழ் ஏற்படுத்த திட்டமிடப்பட்டுள்ளது.  இந்தியத் தகவல் தொழில்நுட்பக் கழகங்களில், இளநிலைப் பட்டதாரி மாணவர் சேர்க்கை கூட்டு நுழைவுத் தேர்வு (JEE / GATE) வழியாக நடைபெறுகிறது.

இந்தியாவிலுள்ள தொழில்நுட்ப கல்விமுறை பரந்த அளவில் இரண்டு வகைகளாக பிரிக்கப்படுகின்றன: 
#மனிதவள மேம்பாட்டு அமைச்சக நிதியுதவி பெறும் நிறுவனம் 
# மாநில அரசு & தனியார் தொழில்நுட்ப நிறுவனங்கள் நிதியுதவி பெறும் நிறுவனம்.

பகுப்பு:இந்திய தொழில்நுட்பக் கழகங்கள்
பகுப்பு: இந்தியாவில் கல்வி
பகுப்பு:இந்தியக் கல்வி அமைச்சகம்
இந்திய வானூர்தி நிலையங்கள் ஆணையம்

**இந்திய வானூர்தி நிலையங்களின் ஆணையம்** (*Airports Authority of India*, **AAI**) இந்தியாவில் உள்ள குடியியல் வானூர்தி நிலையங்களையும் ஏடிசி, சிஎன்எஸ் போன்ற வழிகாட்டு வசதிகளையும் இயக்குகின்ற பொறுப்புடைய நடுவண் அரசு அமைப்பாகும்.  

இந்த அமைப்பு 125 வானூர்தி நிலையங்களை இயக்குகிறது; இவற்றில் 11 பன்னாட்டு வானூர்தி நிலையங்களும் 8 சுங்கச்சாவடியுள்ள நிலையங்களும் 81 உள்ளூர் நிலையங்களும் படைத்துறை வளாகங்களில் அமைந்துள்ள 25 குடியியல் நிலையங்களும் அடக்கமாகும்.  இந்திய வான்வெளி முழுமையாகவும் அடுத்துள்ள பெருங்கடல் பகுதிகளிலும் இது வான்வழி போக்குவரத்து மேலாண்மை சேவைகளை வழங்கி வருகிறது. பாதுகாப்பான வான்வழிப் பயணத்திற்காக தன் கட்டுப்பாட்டில் உள்ள அனைத்து வானூர்தி நிலையங்களிலும் 25 மற்ற இடங்களிலும் அமைக்கப்பட்டுள்ள நிலத்தில் அமைந்த கட்டமைப்பையும் மேலாண்மை செய்கிறது.

இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற   நிறுவனம் ஆகும்.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்


## வெளி இணைப்புகள்
*Airports Authority of India 

பகுப்பு:இந்திய வானூர்தி நிலையங்கள்
பகுப்பு:வான் போக்குவரத்து கட்டுப்பாடு
பகுப்பு:இந்திய அரசுத்துறை நிறுவனங்கள்
பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
 பகுப்பு:நவரத்னா நிறுவனங்கள்
பகுப்பு:இந்திய நிறுவனங்கள்
கஸ்டானியா

**கஸ்டானியா** (Gastonia) என்பது வட கரோலினாவிலுள்ள பெரிய நகரமாகும். 2010இன் மதிப்பீட்டின் படி இங்கு 71,741 மக்கள் வாழ்கின்றனர். இது வட கரோலினாவின் 13வது பெரிய நகரம் ஆகும்.

## மேற்கோள்கள்

பகுப்பு:வட கரொலைனா
இந்திய இரயில்வே வாரியம்

**இந்திய இரயில்வே வாரியம்**  இந்திய இரயில்வேயின் இயக்கத்தை கட்டுப்படுத்தும் மிக உயர்ந்த அமைப்பாகும். இது இரயில்வே அமைச்சகத்தின் தொடருந்து அமைச்சரின் வழியே செயல்படுகிறது. 

## தற்போதைய உறுப்பினர்கள்
இரயில்வே வாரியத்தின் தற்போதைய உறுப்பினர்கள் :
* வாரியத் தலைவர்: ஏ.கே. மிட்டல்
* உறுப்பினர் இயந்திரமயம்: ஏமந்த் குமார்
* உறுப்பினர் போக்குவரத்து: அஜய் சுக்லா (பொறுப்பு)
* உறுப்பினர் பொறியமைப்பு: விசய்குமார் குப்தா	
* உறுப்பினர் மின்மயம்: நவீன் டாண்டன்
* உறுப்பினர் ஊழியர்: பிரதீப் குமார்
* நிதி ஆணையர்: திருமதி. ஆர் இரவிகுமார்
* தலைமை இயக்குநர்  (RHS): டாக்டர்.எம்.கே. புத்லகோடி 
* தலைமை இயக்குநர் (RPF): கிருஷ்ணா சௌத்ரி

## மேற்சான்றுகள்

பகுப்பு:இந்திய இரயில்வே
பகுப்பு:இந்திய இரயில்வே அமைச்சகம்
குளோரோயெத்தில் குளோரோபார்மேட்டு

**குளோரோயெத்தில் குளோரோபார்மேட்டுகள்** *(Chloroethyl chloroformates)* என்பவை தொடர்புடைய ஒரிணை வேதிச் சேர்மங்களாகும். இதனுடைய மூலக்கூற்று வாய்ப்பாடு C3H4Cl2O2 ஆகும்.

இவை மீமிகை பேரிடர் பொருட்கள் என வகைப்படுத்தப்பட்டுள்ளன

## மேற்கோள்கள்
.

பகுப்பு:குளோரோபார்மேட்டுகள்
கார்பனைல் புளோரைடு

**கார்பனைல் புளோரைடு** *(Carbonyl fluoride)* என்பது COF2  என்ற மூலக்கூற்று வாய்ப்பாடுடன் கூடிய ஒரு கனிமவேதியியல் சேர்மமாகும் இதனுடன் ஒப்புமை உடைய பொசுசீன் போல இதுவும் நிறமற்றதாகவும் நச்சுத்தன்மையுடனும் காணப்படுகிறது. இம்மூலக்கூறு C2v சீரொழுங்கில் தளவமைப்பு வடிவம் கொண்டுள்ளது.
## தயாரிப்பும் பண்புகளும்

பொசுசீனுடன் ஐதரசன் புளோரைடு சேர்த்து கார்பனைல் புளோரைடு தயாரிக்கலாம். மற்றும் கார்பன் ஓராக்சைடுடன் வெள்ளி புளோரைடு சேர்த்து ஆக்சிசனேற்றம் செய்வதாலும் இதைத்  தயாரிக்கமுடியும். அதிக அளவு ஆக்சிசனேற்றம் அடைந்தால் கார்பன் நாற்புளோரைடு உருவாகிவிடும் என்றாலும் இம்முறையில் கார்பனைல் புளோரைடு தயாரிப்பதே எளிமையான வழியாகும்.

:CO + 2 AgF2 → COF2 + 2 AgF

நிலைப்புத் தன்மையற்றுக் காணப்படும் கார்பனைல் புளோரைடு தண்ணீர் முன்னிலையில்  நீராற்பகுப்பு அடைந்து கார்பனீராக்சைடையும் ஐதரசன் புளோரைடையும் கொடுக்கிறது..

## முன்பாதுகாப்பு
கார்பனல் புளோரைடு மிகவும் நச்சுத்தன்மை வாய்ந்ததாகும். தொடக்கநிலை எல்லை மதிப்பு  ஒரு மில்லியன் பகுதிகளுக்கு 2 பகுதிகள் என்ற அளவைக் கொண்டுள்ளது.

## மேற்கோள்கள்


பகுப்பு:கனிம கரிமச் சேர்மங்கள்
பகுப்பு:ஆக்சோ ஆலைடுகள்
பகுப்பு:அலோக ஆலைடுகள்
பகுப்பு:கார்பன் ஆக்சோ ஆலைடுகள்
சிவைஸ் கியன்ட்

***சிவைஸ் கியன்ட்*** (*Seawise Giant*) என்பது முதற்தர எண்ணைத்தாங்கி கப்பலும் உலகிலுள்ள மிக நீண்ட கப்பலுமாக இருந்தது. இதன் பெயர்களாக *கப்பி கியன்ட்* (*Happy Giant*), *ஜாகிர் வைக்கிங்* (*Jahre Viking*), *நொக் நெவில்ஸ்* (*Knock Nevis*), *ஒப்பமா* (*Oppama*), *மொண்ட்* (*Mont*) ஆகிய பெயர்கள் இருந்தன. இதுவே மிக அதிக எடை கொண்ட கப்பல்களாகக் காணப்பட்டது. முழுச் சுமையுடன் இது  எடையும்,  கப்பல் அழிழ்வளவும் கொண்டு, கப்பல் வகைகளில் இதுவே பாரியதும் ஆகக் காணப்பட்ட இது செல்ல ஆங்கிலக் கால்வாய், சுயஸ் கால்வாய், பனாமாக் கால்வாய் என்பன போதாமல் இருந்தன. ஒட்டு மொத்தமாக, இதுவே கட்டப்பட்ட கப்பல்களில் பெரியதாகவிருந்தது.

## உசாத்துணை

## வெளி இணைப்புகள்

*

பகுப்பு:கப்பல்கள்
பிரிலூட் எப்எல்என்ஜி

***பிரிலூட் எப்எல்என்ஜி*** (*Prelude FLNG*) என்பது உலகின் முதலாவது மிதக்கும் திரவமாக்கப்பட்ட இயற்கை வாயு இயந்திரத் தொகுதியும் மற்றும் அக்கரையில் (நீரில்) கட்டப்பட்ட மிகப் பாரிய வசதியும் ஆகும். பிரிலூட் சம்சுங் பாரிய தொழிற்சாலை மற்றும் தென் கொரிய டெக்னிப் நிறுவனங்களால் ராயல் டச்சு ஷெல், கோகாஸ், இன்பெக்ஸ் நிறுவனங்களின் ஒத்துழைப்புடன் கட்டப்படுகிறது. இக்கப்பல்  நீளம்,  அகலம் கொண்டு, 260,000 டொன்னுக்கு மேற்பட்ட உருக்கினால் கட்டப்பட்டுள்ளது.

முழு எடையில், இது 600,000 மேற்பட்ட டொன்கள் கொண்டு, நிமிட்ஸ் வகுப்பு வானூர்தி தாங்கிக் கப்பலைவிட ஐந்து மடங்கு எடை கொண்டது.

## உசாத்துணை

## வெளி இணைப்புகள்
*
*

பகுப்பு:கப்பல்கள்
பென்சோயில்

கரிம வேதியியலில் பென்சோயில் (benzoyl) என்பது C6H5CO-. என்ற மூலக்கூற்று வாய்ப்பாடுடன் கூடிய ஒரு வேதிவினைக்குழுவாகும். பென்சோயில் என்ற வேதிவினைக்குழுவும் பென்சைல் என்ற வேதிவினைக்குழுவும் வெவ்வேறானவைகள் ஆகும். பென்சைல் குழுவின் மூலக்கூறு வாய்ப்பாடு C6H5CH2 ஆகும். 

## பென்சோயில் குழுவின் மூலங்கள்

பென்சோயில் குளோரைடுதான் பென்சோயில் வேதிவினைக்குழுவிற்கான பிரதானமான ஆதாரமாகும். இச்சேர்மத்தின் உதவியால்தான் பென்சோயில் கீட்டோன்கள், பென்சோயில் அமைடுகள் அல்லது பென்சைமைடுகள், பென்சோயேட்டு எசுத்தர்கள் முதலியன தயாரிக்கப்படுகின்றன. இயற்கையாகத் தோன்றும் பல பென்சோயில் சேர்மங்களுக்கு தையோவெசுத்தர் பென்சோயில் இணைநொதிகள் ஆதாரங்களாக உள்ளன. கதிர்வீச்சுக்குள்ளாகும் பென்சில்(கரிமச்சேர்மம்) சேர்மங்கள் பென்சோயில் தனியுறுப்புகளைத் தருகின்றன. அவை PhCO என்ற வாய்ப்பாட்டால் குறிப்பிடப்படுகின்றன. 
 
## பென்சோயில் சேர்மங்கள்

பல கீட்டோன்களில் பென்சோயில் குழுக்கள் காணப்படுகின்றன. அவற்றினுடைய பொது வாய்ப்பாடு C6H5CO-R, என குறிப்பிடப்படுகிறது. இதற்கு முக்கியமான உதாரணமாக பென்சோபீனோன் சேர்மத்தைக் கூறலாம். 

கரிம வேதியியலில் பென்சோயில் எசுத்தர்களும் பென்சோயில் அமைடுகளும் பரவலாகவே காணப்படுகின்றன. கரிமத்தொகுப்பு வினைகளில் பென்சோயில் எசுத்தர்கள் பாதுகாப்புக் குழுக்களாகச் செயல்படுகின்றன நீர்த்த காரக்கரைசலை நீராற்பகுப்பு செய்வதன் மூலம் இவை எளிதாக நீக்கப்படுகின்றன. பென்சோயில்-β-D- குளுக்கோசைடு என்ற இயற்கை பென்சோயில் சேர்மம் பெரணி வகைச் செடிகளில் காணப்படுவதாக அறியப்படுகிறது.

## மேற்கோள்கள்

பகுப்பு:அசைல் குழுக்கள்
அம்ரிப் பண்பாடு

**அம்ரிப் பண்பாடு** என்பது, பாக்கித்தானில் உள்ள சிந்து, பலூச்சித்தான் ஆகிய மாகாணங்களில் காணும் அம்ரி தொல்லியல் களங்களுக்கு உரிய பண்பாடு ஆகும். பெரும்பாலும் பலூச்சித்தானிலும், கீழ் சிந்துவிலும் வெளிப்படுத்தப்பட்ட, குறைந்தது 160 குடியிருப்புக்கள் அம்ரிப் பண்பாட்டுக்கு உரியவை. இவை, பழைய ஆற்று வழிகளையும், தற்போதைய ஆற்று வழிகளையும் அண்டிய பகுதிகளில் பரவிக் காணப்படுகின்றன. இக்குடியிருப்புக்கள் வேறுபட்ட அளவுகளையும், வடிவங்களையும் கொண்டவை. சிலவேளைகளில் இவை பிற்காலக் குடியிருப்புக்களுக்குக் கீழேயுள்ள மண்ணடுக்குகளில் காணப்படுகின்றன. இவற்றுள், தார்ரோ குன்றுகளில் குச்சோ நகருக்கு அண்மையில் அமைந்துள்ள களம் கீழ் சிந்துப் பகுதியிள் உள்ளவற்றுள் மிகவும் புகழ்பெற்றது.

## மேற்கோள்கள்

பகுப்பு:சிந்துவெளி நாகரிகம்
சலிஸ்பரி பேராலயம்

**சலிஸ்பரி பேராலயம்** (*Salisbury Cathedral*, முன்பு **ஆசீர்வதிக்கப்பட்ட கன்னி மரியாள் பேராலயம்**) என்பது இங்கிலாந்தின் சலிஸ்பரியில் அமைந்துள்ள இங்கிலாந்து திருச்சபை பேராலயமும் ஆரம்ப ஆங்கிலேய கட்டிடக் கலைக்கு முக்கியமானதொரு உதாரணமும் ஆகும். இப்பேராலயத்தின் பிரதான பகுதி 1220 முதல் 1258 வரையான 38 வருடங்களில் நிறைவுற்றது.

இது உலகின் பழமையான (கி.பி 1386) செயற்படும் கடிகாரத்தைக் கொண்டுள்ளதுடன், மாக்னா கார்ட்டாவின் பழுதற்ற சிறந்த மூலப்பிரதிகள் நான்கையும் கொண்டுள்ளது.

## உசாத்துணை

## வெளி இணைப்புகள்

* Official website
*Salisbury Cathedral Stained Glass website 
*Adrian Fletcher's Paradoxplace – Salisbury Cathedral and Magna Carta Page 
*Sarum Use at OrthodoxWiki.
*A history of the choir 
*Salisbury official tourism website

பகுப்பு:இங்கிலாந்துக் கிறித்தவக் கோவில்கள்
படிகப் பேராலயம்

**படிகப் பேராலயம்** (*Crystal Cathedral*) என்பது ஐக்கிய அமெரிக்காவின் கலிபோர்னியா பகுதியில் அமைந்துள்ள ஓர் கிறித்தவ கோயிலாகும். இந்த பிரதிபலிக்கும் கண்ணாடிக் கட்டடம் அமெரிக்க கட்டடக் கலைஞரான பிலிப் ஜான்சன் என்பவரால் வடிவமைக்கப்பட்டு, 1981 இல் நிறைவுற்றது. இதில் 2,736 பேர் இருக்கத்தக்க வசதியுள்ளது. உலகிலுள்ள பெரிய கண்ணாடிக் கட்டடமான இது உலகிலுள்ள பெரிய இசைக்கருவிகளில் ஒன்றான "ஹசல் ரைட் நினைவு இசைக்கருவியைக்" கொண்டுள்ளது.

## உசாத்துணை

## வெளி இணைப்புகள்

* 

பகுப்பு:ஐக்கிய அமெரிக்க கிறித்தவக் கோவில்கள்
நீலவால் பஞ்சுருட்டான்

**நீலவால் பஞ்சுருட்டான்** ( blue-tailed bee-eater (மீரோப்சு பிலிப்பீனசு) என்பது பஞ்சுருட்டான் குடும்பத்தைச் சேர்ந்த ஒருவகைப் ஈப்பிடிப்பான் பறவையாகும். இது தெற்கு மற்றும் தென்கிழக்காசியா முழுவதும் பரவலாக பரவியுள்ளது. இது பெரும்பாலும் குளம் குட்டை போன் நீரிநிலைகளின் கரைகளில் காணப்படும். 

## விளக்கம்
இப்பறவை கொண்டைக்குருவியை விடச் சற்றுப் பெரியதாக சுமார் 23–26 செ. மீ நீளம் இருக்கும். அலகு கறுப்பாகவும், விழிப்படலம் நல்ல நிவப்பாகவும், கால்கள் கறுப்பு நிறத்திலும் இருக்கும். தலை, கழுத்து, மேல் முதுகு ஆகியன பழுப்புத் தோய்ந்த தெளிவற்ற பச்சை நிறத்தில் இருக்கும். வால் மேல் இறகுகள், வால் இறக்கைகளின் வெளி வெளி விளிம்பு ஆகியன நீல நிறத்தில் இருக்கும். இதன் அலகடியில் இருந்து கண்கள் வழியே காதுகள் வரை கருப்புப்பட்டைக் கோடுகள் ஓடும். இக்கோடுகளின் மேலும் கீழும் சிறு நீலக் கோடுகள் விளிம்பு போல இருக்கும். மோவாய் மஞ்சள் தோய்ந்த வெண்மையாகவும், தொண்டை துருச் செதில் நிறத்திலும், மேல் மார்பு பசுமை தோய்ந்த பொன் நிறத்தில் இருக்கும். கீழ் மார்பும், வயிறும் பசுமை கலந்த நீலநிறம் கொண்டிருக்கும்.       

## நடத்தை
இப்பறவைகள் பச்சைப் பஞ்சிட்டானைப் போன்ற பழக்க வழக்கங்களைக் கொண்டவை என்றாலும் அதனைப் போல வறண்ட காடுகளை இது விரும்புவதில்லை. நீர் வளம் மிகுந்த பகுதிகளிலேயே கூட்டமாக திரியக்காணலாம். இவை கூட்டமாக ஆற்றங்கரைத் திட்டுகளில் நீண்ட வங்கு குடைந்து அதில் நான்கு அல்லது ஏழு வரையிலான வெள்ளை முட்டைகளை இடும். இவை உருவாக்கும் வாங்கு இரண்டு மீட்டர் வரையும் நீளக்கூடும். ஆண் பெண் என இருபறவைகளும் முட்டைகளை பராமரிக்கின்றன. 

## காட்சியகம்

Blue-tailed Bee-Eaters with Dragonfly.jpg|பவய் ஏரி, இந்தியா
SL Bundala NP asv2020-01 img08.jpg| பூந்தல தேசிய வனம், இலங்கை
Blue-tailed bee-eater (Merops philippinus) Yala.jpg|யால தேசிய வனம், இலங்கை
Blue-tailed bee-eater range migration.gif|நீலவால் பஞ்சுருட்டானின் இடப்பெயர்வு


## மேற்கோள்கள்

## வெளி இணைப்புகள்
* 
* 

பகுப்பு:இந்தியப் பறவைகள்
பகுப்பு:ஈ-பிடிப்பான்கள்
பகுப்பு:ஆசியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
பகுப்பு:தெற்காசியப் பறவைகள்
பகுப்பு:தென் சீனப் பறவைகள்
டாக்டர் ஏ. பி. ஜே. அப்துல் கலாம் விருது

**டாக்டர் ஏ.பி.ஜே. அப்துல் கலாம் விருது** (*Dr APJ Abdul Kalam Award*) என்பது, முன்னாள் இந்தியக் குடியரசுத் தலைவர் அப்துல் கலாமின் நினைவாக தமிழக அரசால் ஏற்படுத்தப்பட்ட விருதாகும். இவ்விருது அமைக்கப்பட்ட செய்தியினை அப்போதைய தமிழக முதலமைச்சர் ஜெ. ஜெயலலிதா, ஜூலை 31, 2015 அன்று வெளியிட்டார். அத்துடன் அப்துல்கலாமின் பிறந்தநாளான அக்டோபர் 15 ஆம் திகதியானது, தமிழ் நாட்டில் *இளைஞர் எழுச்சி நாளாக*  (Youth Awakening Day) கடைப்பிடிக்கப்படும் எனவும் தமிழக முதல்வர் அறிவித்தார். இவ்விருதாக தமிழ்நாடு அரசு சார்பில் ரூபாய் ஐந்து இலட்சம் ரொக்கத்துடன் கூடிய பாராட்டுச் சான்றிதழும், தங்கப் பதக்கமும் (8 கிராம்) வழங்கப்படும்.

## விருது பெற்றவர்கள்
* 2015 - ந‌. வளர்மதி (இஸ்ரோ திட்ட இயக்குநர்)
* 2016 - சண்முகம் (மத்திய தோல் ஆராய்ச்சி நிறுவன முதன்மை அறிவியலாளர்)
* 2017 - எஸ். பி. தியாகராஜன் (ஒரு சிறந்த அறிவியலாளர்- சென்னை பல்கலைக்கழக முன்னாள் துணைவேந்தர்)
* 2018 - தக்‌ஷா குழு (ஆளில்லா விமானம் குறித்த ஆய்வுகள்)
* 2021 - முனைவர் மு. இலட்சுமணன்
* 2022 - ச. இஞ்ஞாசிமுத்து, பூச்சியியல் ஆராய்ச்சியாளர்

## மேற்கோள்கள்

பகுப்பு:தமிழ்நாடு அரசு விருதுகள்
பகுப்பு:அப்துல் கலாம் விருது
அம்ரி, சிந்து

**அம்ரி** என்பது, பாக்கித்தானின் சிந்து மாகாணத்தில் கி.மு 3600 ஆண்டுகளுக்கு முன்பு இருந்த தொல்பழங்காலக் குடியிருப்பு ஆகும். இக்களம், மொகெஞ்சதாரோவுக்குத் தெற்கே ஐதராபாத் - தாரு சாலையில் அமைந்துள்ளது. இச்சாலையில், ஐதராபாத்துக்கு வடக்கே 1000 கிலோமீட்டர் தொலைவில் இது உள்ளது. 

## தொல்லியல்
இது எக்காலத்திலும் ஒரு பெரிய நகரமாக இல்லாதிருந்தபோதும், இது பல்வேறு அடுக்குகளாகக் காணப்படுகிறது.

### அரப்பாவுக்கு முந்திய காலம்
கி.மு 3600க்கும் 3300க்கும் இடைப்பட்ட இதன் தொடக்க நிலையில், இது ஒரு அரண்செய்யப்பட்ட நகரமாக இருந்தது. இது சிந்து வெளி நாகரிகத்தின் அரப்பாவுக்கு முந்திய நிலையைச் சேர்ந்ததாகும். கிர்த்தார் மலைகளின் அடிவாரத்தில் அமைந்திருந்த இது அக்காலத்தில் கீழ் சிந்துப் பகுதியில் ஒரு முக்கியமான நகர மையமாக விளங்கியது. கி.மு 6000க்கும் 4000க்கும் இடையில் வேளாண்மைச் சமுதாயத்தின் உருவாக்கமும் தொடர்ந்து நகராக்கமும் ஏற்பட்ட பலூச்சித்தானுக்கு அண்மையில் அம்ரி அமைந்துள்ளது. கால வரிசைப்படி, அம்ரி, ரெகுமான் டேரிக்குப் பிந்தியது ஆகும். 

சிந்து ஆற்றின் மேற்குக் கரையில், 8 எக்டேரில் அமைந்துள்ள பண்டைக்கால மேடுகளில் விரிவான அகழ்வாய்வுகள் மேற்கொள்ளப்பட்டன. இங்கு கண்டெடுக்கப்பட்ட மட்பாண்டங்கள் தனியான இயல்புகளைக் கொண்டிருப்பதால், *அம்ரிப் பாண்டங்கள்* என அழைக்கப்படுகின்றன. பிற அரப்பாவுக்கு முந்தியகால நகரங்களைப்போல இப்பகுதியில் எழுத்துக்கள் எதுவும் காணப்படவில்லை. கி.மு 2500 அளவில் இங்கே பரவலான தீ ஏற்பட்டதற்கான சான்றுகள் காணப்படுகின்றன.

### பிற்காலம்
பிற்பட்ட காலப்பகுதிகளில் இப்பகுதியின் பண்பாட்டு இயல்புகள் பின்வருமாறு காணப்படுகின்றன.
* காலப்பகுதி 2 (கி.மு 2750 - 2450) சிந்துவெளிப் பண்பாட்டின் கூறுகள் கூடுதலாகத் தெரிகின்றன.
* காலப்பகுதி 3 (கி.மு 2450 - 1900) முழுவது சிந்துவெளிப் பண்பாட்டைச் சேர்ந்த்தது.
* காலப்பகுதி 4 (கி.மு 1900 - 1300) பண்பாட்டுப் படைகளின் கலப்புக் காணப்படுகின்றது. சூக்கர் பண்பாட்டின் கூறுகள் தோன்றி சிந்துவெளிப் பண்பாட்டின் கடைசிப் பகுதியுடன் சேர்ந்து நிலவுகின்றது. பின்னர் சாங்கர் பண்பாடும்  காணப்படுகிறது.
* காலப்பகுதி 5 - இது முசுலிம் பண்பாட்டுக்குரியது. மிகவும் பிற்பட்ட காலத்தைச் சேர்ந்தது.

## இதனையும் காண்க
* சிந்துவெளி நாகரிகத்தின் தொல்லியல் களங்கள் 
## மேற்கோள்கள்

பகுப்பு:சிந்துவெளி நாகரிகம்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:சிந்து மாகாணம்
பாபர் கோட்

**பாபர் கோட்** (*Babar Kot*) என்பது இந்தியாவின், குசராத் மாநிலத்தைச் சேர்ந்த சௌராட்டிரப் பகுதியில் உள்ள பவநகர் மாவட்டத்தில் பாபர் கோட் எனுமிடத்தில் சிந்துவெளி நாகரிகத்துக்கு உரிய ஒரு தொல்லியல் களம் ஆகும். இது அகமதாபாத்தில் இருந்து 325 கிலோமீட்டர் தொலைவிலும், பவநகரிலிருந்து 152 கிலோமீட்டர் தொலைவிலும் அமைந்துள்ளது.

## அகழ்வாய்வு
பென்சிவேனியாப் பல்கலைக்கழகத்தைச் சேர்ந்த கிரெகரி பொசேல்(Gregory Possehl) என்பவர் இந்தக் களத்திலும், ரொஜ்டி, ஒரியா டிம்போ ஆகிய களங்களிலும் விரிவான ஆய்வுகளை மேற்கொண்டார்.

இங்கே கண்டெடுக்கப்பட்டவற்றுள், பயறு வகைகள், சிறுதானியங்கள், பஜ்ரா (pennisetum typhoideum) போன்ற தாவர எச்சங்களும் அடங்கும். அத்துடன் பஜ்ரா இக்களத்தில் கிமு 3 ஆம் ஆயிரவாண்டுக் காலத்திலேயே இருந்திருக்கலாம் எனத் தெரிகிறது. பாபர் கொட்டில் கோடையில் ஒன்றும், மாரியில் ஒன்றுமாக இரு போகப் பயிர் விளைந்ததற்கான சான்றுகள் உள்ளன.

## வரலாற்று முக்கியத்துவம்
இக்களம் பிந்திய அரப்பாக் காலத்தைச் சேர்ந்ததாக வகைப்படுத்தப்பட்டுள்ளது. 2.7 எக்டேர் பரப்பளவைக்கொண்ட இக் குடியிருப்பைச் சுற்றி பாதுகாப்புச் சுவர் இருந்துள்ளது.

## இதனையும் காண்க
* சிந்துவெளி நாகரிகத்தின் தொல்லியல் களங்கள்

## மேற்கோள்கள்

பகுப்பு:இந்தியத் தொல்லியற்களங்கள் 

பகுப்பு:பாவ்நகர் மாவட்டம்
பகுப்பு:குஜராத்தின் தொல்லியற்களங்கள்
பகுப்பு:சிந்துவெளி நாகரிகத்தின் தொல்லியல் களங்கள்
வங்காளப் பஞ்சம்

**வங்காளப் பஞ்சம்** என்ற பெயரில் பின்வரும் கட்டுரைகள் உள்ளன:

* வங்காளப் பஞ்சம், 1770
* வங்காளப் பஞ்சம், 1943
* வங்காளப் பஞ்சம், 1873–1874
இலந்தனம் கார்பனேட்டு

**இலந்தனம் கார்பனேட்டு** *(Lanthanum carbonate)* என்பது La2(CO3)3,  என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும். இது இலந்தனம் (III) நேர்மின் அயனிகளும் கார்பனேட்டு எதிர்மின் அயனிகளும் சேர்ந்து உருவாகும் சேர்மமாகும்.  தாதுப்பொருளாகும். இலந்தனம் கார்பனேட்டு, மோனசைட் என்ற கனிமத்துடன் சேர்ந்து இலந்தனத்தின் கனிமப்பொருளாகக் காணப்படுகிறது.

## இலந்தனத்தின் வேதியியல்
இலந்தனத்தின் சேர்மங்கள் வரிசையின் தொடக்கம் இலந்தனம் கார்பனேட்டின் வழியாகத்தான் தொடங்குகிறது. குறிப்பாக இலந்தனம் கலப்பு ஆக்சைடுகள் உருவாதல் குறிப்பிடப்படுகிறது.

*உதாரணமாக, இலந்தனமிசுட்ரோன்சியமாங்கனைட், தொடக்கத்தில் திண்மவாக்சைடு எரிமின்கலன்களின் பயன்பாட்டுக்கு உபயோகமானது.
* LaSrCuO போன்ற உயர்வெப்பநிலை மீக்கடத்திகள் உற்பத்திக்கும் இலந்தனம் கார்பனேட்டு பயன்படுகிறது.

## மனிதன் மற்றும் கால்நடை மருந்து
பாசுபேட் பிணைப்பி என்ற மருந்தாக இலந்தனம் கார்பனேட்டு பயன்படுகிறது. சியர் மருந்து நிறுவனம் இதைப் பெருமளவில் தயாரித்து போசிரெனால் என்ற வர்த்தகப் பெயரில் மருந்தளிக்கும் மருத்துவத்திற்காக விற்பனை செய்கிறது. இம்மருந்துகள் அளவில் பெரியனவாக இருப்பதால் ( 1000 மி.கி , குறுக்களவு 2.2 செ.மீ) வாயிலிட்டு அசைபோடாமல் விழுங்க நினைத்தால் தொண்டையில் அடைத்துக் கொள்ளும் அபாயம் இருக்கிறது. குருதிபாசுபேட்மிகை நோய்க்காகவும் தொடக்கநிலை சிறுநீரக நோய்களுக்காகவும் இம்மருந்து பரிந்துரைக்கப்படுகிறது. உணவுடன் இம்மருந்தை எடுத்துக்கொள்வதால், சிறுகுடலால் பாசுபேட் மேலும் உறிஞ்சப்படுவது தடுக்கப்படுகிறது. விலங்குகளுக்கு உண்டாகும் குருதிபாசுபேட்மிகை நோய்க்காக பேயர் விலங்குகள் நலம் அமைப்பு இம்மருந்தை ரெனாட்சின்  என்ற வனிகப்பெயரால் தயாரித்து விற்பனை செய்கிறது.

குருதிபாசுபேட்மிகை நோய்க்காக இலந்தனம் கார்பனேட்டை பயன்படுத்தினாலும் அதனால் விளையும் பக்கவிளைவுகளான தசைவலி, தசைப்பிடிப்பு மற்றும் புறநிலை நீர்க்கோப்பு முதலானவை மருத்துவ அடிப்படையில் கவனிக்கப்படல் வேண்டும்

## பிற பயன்கள்
கண்ணாடிகளுக்குச் சாயமேற்றல், தண்ணீரை நன்னீராக்கல் அல்லது ஐதரோ கார்பன்களை பிளக்கும் வினைகளில் வினையூக்கியாகச் செயல்படுதல் போன்ற பலவிதமான பயன்பாடுகளுக்கும் இலந்தனம் கார்பனேட்டு பயன்படுத்தப்படுகிறது.

## மேற்கோள்கள்

## வெளி இணைப்புகள்
* Lanthanum - medlineplus.org
* Fosrenol.com  - the manufacturer's web site
* Fosrenol - Drugs.com
* Fosrenol - Medscape.com
* PhosphorusControl.com  - PhosphorusControl.com
* Bayer Animal Health 

பகுப்பு:பாசுபேட் பிணைப்பிகள்
பகுப்பு:இலந்தனம் சேர்மங்கள்
பகுப்பு:கார்பனேட்டுகள்
சுசிரோ அயாசி

**நிகோங்கோ சுசிரோ அயாசி** (சப்பானியம்: 林 忠四郎) [ஜூலை 25, 1920 - பிப்ரவரி 28, 2010] ஒரு ஜப்பானிய வானியற்பியலாளர்.  எர்ட்சுப்பிரங் - இரசல் விளக்கப்படத்தில் உள்ள அயாசித் தடங்கள் இவர் நினைவாகப் பெயரிடப்பட்டன.

இவர் 1942-ல்   டோக்கியோ பல்கலைக்கழகத்தில் இயற்பியலில் இளவல் பட்டம் பெற்றார். பிறகு இவர் இடேக்கி யுகாவாவின் கீழ் ஆய்வு உதவியாளராகக் கயோட்டோ பல்கலைக்கழகத்தில் பணிபுரிந்தார். செவ்வியல் படிமமாகிய ஆல்பெர்–பீதே–காமோவ் ஆய்வின் அணுக்கருத்தொகுப்புப் படிமத்துக்கு கூடுதல் பங்களிப்புகளைச் செய்துள்ளார்.
இவரது மிகவும் பெயர்பெற்ற ஆய்வு விண்மீன் உருவாக்கத்தின் அயாசித்தடங்களைக் கண்டறிய உதவிய வானியற்பியல் கணக்கீடுகளாகும். இவை விண்மீனின் ஆரத்துக்கு வரம்புகட்டும் அயாசி வரம்பையும் விதித்தன.

இவர்மிகச்சிறிய விண்மீன்களான பழுப்புக் குறளைகளின் தொடக்கநிலை ஆய்வுகளை மேற்கொண்டார்.
இவர் 1984-ல் ஓய்வு பெற்றார்.

இவர் 1970-ல் எடிங்டன் பதக்கத்தையும் 1995-ல் கயோட்டோ பரிசையும் 2004-ல் புரூசு விருதையும் பெற்றார்.

சுசிரோ அயாசி கயோட்டோ மருத்துவமனையில், 2010-ம் ஆண்டு பிப்ரவரி 28-ம் நாள் நிமோனியாக் காய்ச்சலால் இறந்தார்.

## மேற்கோள்கள்

## வெளி இணைப்புகள்
* Kyoto Prize biography page 
* Bruce Medal page

பகுப்பு:1920 பிறப்புகள்
பகுப்பு:2010 இறப்புகள்
பகுப்பு:சப்பானிய வானியலாளர்கள்
பகுப்பு:சப்பானிய வானியற்பியலாளர்கள்
புனித ஜோர்ஜ் தேவாலயம், லலிபெலா

**புனித ஜோர்ஜ் தேவாலயம்** (*Church of St. George*) என்பது எதியோப்பியாவின் அம்காரா நகரில் உள்ள லலிபெலா எனும் இடத்தில் தனிப்பாறையால் அமைக்கப்பட்ட பதினொரு தேவாலயங்களில் ஒன்று ஆகும். ரோகா அல்லது வார்வார் என முன்னர் அழைக்கப்பட்ட வரலாற்று மற்றும் சமய இடமான இது, எதியோப்பியா மரபுவழித் திருச்சபையால் புனிதர் போன்று பார்க்கப்பட்ட கெப்ரே மெஜ்கல் லலிபெலா அரசருக்குப் பின் தற்போது லலிபெலா என அழைக்கப்படுகிறது.

## வரலாறு
இத்தேவாலயம் ஒருவித ஒற்றை சுண்ணாம்புக்கல் பாறையைக் கொண்டு செதுக்கப்பட்டுள்ளது. இது 12 அல்லது 13 ஆம் நூற்றாண்டு காலப்பகுதியில் கெப்ரே மெஜ்கல் லலிபெலா அரச பணிப்பின் கீழ் கட்டப்பட்டது. இது லலிபெலாவில் உள்ள பதினொரு தேவாலயங்களில் முக்கியமாக அறியப்பட்டதும் கடைசியாக கட்டப்பட்டதுமாகும். அத்துடன் இது எட்டாவது உலக அதிசயமாகக் கருதப்படுகிறது.

## உசாத்துணை

## வெளி இணைப்புகள்

* Fine Art Photos from the Church 
* Gallery of photos of the church's interior and exterior
* Photos of the town and church of Lalibela 

பகுப்பு:எதியோப்பிய கிறித்தவக் கோவில்கள்
சசிபெருமாள்

**செ. க. சசிபெருமாள்**, (இறப்பு: 31 சூலை 2015, அகவை 59), தமிழ்நாட்டின் சேலம் மாவட்டத்தைச் சேர்ந்தவர். முப்பது ஆண்டுகளாக தமிழ்நாட்டில் முழு மதுவிலக்கு கோரி போராடிய காந்தியவாதி ஆவார். நீண்ட காலமாகத் தமிழகத்தில் மதுவிலக்கை நடைமுறைப்படுத்தக் கோரி உண்ணா நோன்பு போராட்டங்களை நடத்தியவர். 

2014ஆம் ஆண்டில் சென்னை, வள்ளுவர் கோட்டத்தில், முழு மதுவிலக்கு கோரி 36 நாட்கள் உண்ணாநோன்பு இருந்தவர்.

இறுதியாக 31 சூலை 2015 அன்று கன்னியாகுமரி மாவட்டம், மார்த்தாண்டம் அருகே தமிழ்நாடு – கேரள எல்லை அருகே  *உண்ணாமலைக் கடை* என்ற ஊரில் கல்வி நிறுவனங்களுக்கும், வழிபாட்டுத்தலங்களுக்கும் அருகிலுள்ள மதுக்கடையை மூடக்கோரி, இருநூறு அடி உயர அலைபேசி கோபுரத்தின் உச்சிமீது ஏறிப் போராடிய போது இவர் உயிரிழந்தார். காவல் துறை சசிபெருமாளின் மரணத்தை  தற்கொலை வழக்காக பதிவு செய்தது.

சசிபெருமாளுக்கு மகிழம் அம்மாள் என்ற மனைவியும், இரண்டு மகன்களும் ஒரு மகளும் உள்ளனர்.

## மேற்கோள்கள்


## வெளி இணைப்புகள்
* மதுவிலக்கு போராட்டத்தில் களப்பலியான காந்தியவாதி சசி பெருமாளின் போராட்ட பாதை   
* சசிபெருமாளின் மதுவுக்கு எதிரான பேட்டிகள் - போராட்டங்கள்; காணொளிக் காட்சி
*சசிபெருமாளின் இறுதிப் போராட்டம்: காணொளிக் காட்சி
*தமிழகத்தில் மதுவிலக்கை அமல்படுத்தக் கோரி சாஸ்திரி பவன் முற்றுகை சசிபெருமாள் உள்பட 20 பேர் கைது 
* சசிபெருமாள் மரணம்: ஆதாரம் சேகரித்தார் வைகோகாந்தியவாதி திரு செ.க.சசிபெருமாள்
*சசிபெருமாள் புகைப்படங்கள்
* Gandhian Sasi Perumal Stages Hunger Strike For Complete Liquor Prohibition காணொளிக் காட்சி
* Tamil Aruvi Manian Interview on Sasi Perumal Fasting Feb - 28-2013 காணொளிக் காட்சி
* மது ஒழிப்புத் தியாகி சசிபெருமாள் குடும்பத்தினர் கைதுக்கு வைகோ கண்டனம் 

பகுப்பு:2015 இறப்புகள்
பகுப்பு:தமிழ்நாட்டின் மது எதிர்ப்புப் போராளிகள்
பகுப்பு:காந்தியவாதிகள்
போகன்ட் பலகைத் தேவாலயம்

**போகன்ட் பலகைத் தேவாலயம்** (*Borgund Stave Church*) என்பது நோர்வேயின் போகன்ட் எனும் கிராமத்தில் அமைந்துள்ள ஓர் பலகைத் தேவாலயம் ஆகும். இது மூன்று நடுக்கூடங்களுடன் கொண்ட பலகைத் தேவாலயமாக வகைப்படுத்தப்பட்டுள்ளது. இது நோர்வேயின் 28 அழிந்து வரும் பலகைத் தேவாலயங்களில் சிறப்பாகப் பாதுகாக்கப்பட்ட ஒன்றாகும். தற்போது இது தேவாலயமாக அன்றி அருங்காட்சியகமாகப் பயன்படுத்தப்படுகின்றது.

போகன்ட் பலகைத் தேவாலயம் 1180 முதல் 1250 வரையான காலப்பகுதியில் கட்டப்பட்டது. இதன் சுவர்கள் மரப்பலகைகளைக் கொண்டு ஆக்கப்பட்டுள்ளது. நான்கு மூலைக் கம்பங்களும் ஒன்றுடன் ஒன்று தொடர்புபட்டு அடித்தள கல் மீது வைக்கப்பட்டுள்ளது.

## உசாத்துணை

## வெளி இணைப்புகள்

*Borgund stave church in Stavkirke.org 
*Borgund stave church in Fortidsminneforeningen 
*Fortidsminneforeninga's stave church pages  (there are also English and German pages)
*Replica in Rapid City

பகுப்பு:நோர்வேயிலுள்ள கிறித்தவக் கோவில்கள்
அமெரிக்க இலங்கை மறைப்பணி

**அமெரிக்க இலங்கை மறைப்பணி** (*American Ceylon Mission*, ACM) என்பது இலங்கையின் யாழ்ப்பாணத்தில் இயங்கி வந்த ஒரு கிறித்தவ மறைப்பணி அமைப்பாகும். இவ்வமைப்பு "பிறநாடுகளுக்கு மறைப்பணியாளர்களை அனுப்பும் அமெரிக்க அமைப்பினால்" (*American Board of Commissioners for Foreign Missions*, ABCFM) நிதியுதவி அளிக்கப்பட்டு 1813 ஆம் ஆண்டில் இலங்கை வந்த மதப்பணியாளர்களால் ஆரம்பிக்கப்பட்டது. இந்திய, இலங்கை பிரித்தானியக் குடியேற்ற அரசு இவர்களை ஒப்பீட்டளவில் சிறிய யாழ்ப்பாணக் குடாநாட்டுக்கு மட்டுமே (ஏறத்தாழ 40 ஆண்டு காலத்திற்கு) வருவதற்கு அனுமதி அளித்தனர். இந்த மறைப்பணியாளர்களின் தாக்கம் இலங்கையில் குறிப்பாக 1820கள் தொடக்கம் 20-ஆம் நூற்றாண்டின் தொடக்ககாலம் வரை இருந்து வந்தது. இக்காலப் பகுதியில், அவர்கள் கிறித்தவ மறைப்பரப்புடன், ஆங்கிலத்தில் இருந்து தமிழுக்கு மொழிபெயர்ப்பு, நூல்கள் அச்சிட்டு வெளியிடல், தொடக்க, மற்றும் உயர் கல்விக்கூடங்கள் நிறுவுதல், யாழ் குடாநாட்டு மக்களுக்கு அடிப்படை மருத்துவ வசதிகளை ஏற்படுத்திக் கொடுத்தல் போன்ற சமூக சேவைகளிலும் ஈடுபட்டனர். உள்ளூர் சமய, மற்றும் சடங்குகளுக்கு எதிரான தமது பரப்புரைகளை பிரசுரங்கள் வாயிலாக வெளியிட்டனர். இந்நடவடிக்கைகள் இலங்கைத் தமிழர் வாழ்வில் பெரும் சமூக மாற்றங்களை ஏற்படுத்தியது. இம்மாற்றங்கள் அவர்களின் வாழ்வில் இன்றளவும் தொடர்கின்றன. யாழ்ப்பாணக் குடாநாட்டில் இன்றுள்ள குறிப்பிடத்தக்க சில கல்வி, மருத்துவ நிலையங்கள் அமெரிக்க மறைப்பணியாளர்களின் உதவியுடன் நிறுவப்பட்டவையே.

## வரலாறு

## பட்டிக்கோட்டா செமினறி

## இவற்றையும் பார்க்க
*யாழ்ப்பாணம் மறைமாவட்டம்
*இலங்கையில் சீர்திருத்தத் திருச்சபை

## மேற்கோள்கள்

## வெளி இணைப்புகள்
* 
*Historical pictures of American missions in Ceylon
*Church of South India - Jaffna Diocese 
*150 years of Udupiddy American Mission College
*Relief organization for tsunami victims 
*American Ambassadors: W. Robert Holmes
*American Ambassadors: Daniel Poor
*Medical Evangelist to Tamils:Dr. Samuel Fisk Green
*Complete letters from Victor Karunairanjan 
*வடக்கின் கல்வி வளர்ச்சிக்கு உரமூட்டிய அமெரிக்கன் மிசன் இலங்கை திருச்சபை, தினகரன், 21 அக்டோபர் 2010


பகுப்பு:யாழ்ப்பாண வரலாறு
தையால்

**தையால் அல்லது தையோ ஆல்டிகைடு** *(Thial or Thioaldehyde)* என்பது வேதி வினைக்குழுக்களில் ஒரு வகையாகும். ஆல்டிகைடைப் போலவே இருக்கும் இவ்வினைக்குழுவில், ஆல்டிகைடில் உள்ள ஆக்சிசன் அணுவுக்குப் பதிலாக கந்தக அணு இடம்பெற்றிருக்கும்.  தையாலைக் குறிக்கப் பயன்படும் பொது வாய்ப்பாட்டில் (RC (S) H) இல் உள்ள R , ஆல்க்கைல் அல்லது அரைல் குழுவைக் குறிக்கிறது. தையோ கீட்டோன்களைவிட தையோ ஆல்டிகைடுகள் மிகவும் வினைத்திறன் மிக்கவையாகும். தடையில்லாத வினைத்திறன் மிக்க இத்தையோ ஆல்டிகைடுகளை தனித்துப் பிரித்தெடுக்க வேண்டும். உதாரணமாக, 
தையோபார்மால்டிகைடு H2C=S, வளைய முப்படி 1,3,5 முத்தையேனாக ஒடுக்கமடைகிறது. ஆனால் வெள்ளைப் பூண்டில் இருந்து கிடைக்கும் அல்லிசின், சிதைவடைதல் மூலமாக தையோ அக்ரோலின் H2C=CHCH=S, உருவாகிறது. பின்னர் தன்னிச்சையான டையீல்சு-ஆல்டர் வினையில் ஈடுபட்டு சமபகுதிச் சேர்மங்களான வினைலிருதையீன்களைத் தருகின்றது. வினைத்திறன் மிகுந்த தையோ ஆல்டிகைடுகள் வெப்ப இயக்கவியலின்படியும் மிகுந்த நிலைப்புத்தன்மை கொண்டுள்ளன. விண்மீன்களிடை விண்வெளியில் இவை ஒரு மற்றும் இரு டியூட்டரேற்றம் பெற்ற ஓரிட நிறைமாறிகளாக பேரளவு கொள்ளிடத்தில் காணப்படுகின்றன. இங்கிருந்து நிலைப்ப்புத்தன்மை மிக்க தையோ ஆல்டிகைடுகளை தனித்துப்பிரிக்க முடியும்
 
ஆரம்ப  காலத்தில் தையோ ஆல்டிகைடுகள்  இருப்பது பொறிச்சிறை செயல்முறைகள் வழியாக உய்த்துணரப்பட்டது. எடுத்துக்காட்டாக, Fc2P2S4 உடன் பென்சால்டிகைடு புரிகின்ற வினையே தையோ பென்சால்டிகைடு உருவாக்கத்திற்குப் பரிந்துரைக்கப்பட்டது. இவ்வினையில் ஒரு வளைய கூட்டுப்பொருளுடன் உருவாகும் இருதையோபொசுபீன் C2PS3 வளையத்தைத் தருகிறது

## மேற்கோள்கள்

## இவற்றையும் காண்க
*தையோ கீட்டோன்
*தையோ ஈனால்
*கரிம கந்தகச் சேர்மங்கள்

பகுப்பு:வேதி வினைக்குழுக்கள்
பகுப்பு:கரிமச் சேர்மங்கள்
பகுப்பு:கந்தகச் சேர்மங்கள்
கலையம்புத்தூர்

கலையம்புத்தூர் என்ற பெயரில் உள்ள ஊர்கள்:
*சின்னக்கலையம்புத்தூர்
*பெரிய கலையம்புத்தூர்
*அ. கலையம்புத்தூர்
எஸ். எஸ். சக்கரவர்த்தி

**எஸ். எஸ். சக்கரவர்த்தி** (*S. S. Chakravarthy*, இறப்பு:29 ஏப்ரல் 2023) தமிழ்த் திரைப்படத் தயாரிப்பாளர் ஆவார். இவரது **நிக் ஆர்ட்ஸ்** என்னும் திரைப்படத் தயாரிப்பு நிறுவனத்தின் மூலமாக தமிழ்த் திரைப்படங்களைத் தயாரித்தார். இவர் தயாரித்துள்ள திரைப்படங்களில் அஜித் குமார் முக்கியக் கதாபாத்திரத்தில் நடித்த திரைப்படங்களே அதிகமாகும். இவரின் மகன் ஜானி அறிமுகமான ரேனிகுண்டா திரைப்படத்தையும், ஜானியின் அடுத்த திரைப்படமான 18 வயசு திரைப்படத்தையும் இவரே தயாரித்திருந்தார்.

## தயாரித்த திரைப்படங்கள்

## மேற்கோள்கள்

## வெளி இணைப்புகள்
* 
* 

பகுப்பு:2023 இறப்புகள்
பகுப்பு:தமிழ்த் திரைப்படத் தயாரிப்பாளர்கள்
வல்சாடு வட்டம்

வல்சாடு வட்டம், இந்திய மாநிலமான குஜராத்தின் வல்சாடு மாவட்டத்தில் உள்ளது.

## அரசியல்
இந்த வட்டம் முழுவதும் வல்சாடு மக்களவைத் தொகுதிக்கு உட்பட்டது. இந்த வட்டத்தில் உள்ள சில ஊர்கள் தரம்பூர் சட்டமன்றத் தொகுதியிலும், மற்ற சில ஊர்கள் வல்சாடு சட்டமன்றத் தொகுதியிலும் சேர்க்கப்பட்டுள்ளன.

## மக்கள்
இந்த வட்டத்துக்கான மக்கள்தொகை விவரங்கள்:

## போக்குவரத்து
இந்த வட்டத்தில் உள்ள பெரும்பாலான ஊர்கள் மாவட்ட சாலையின் மூலம் இணைக்கப்பட்டுள்ளன. இந்த வட்டத்தின் ஊடாக மாநில நெடுஞ்சாலைக்கும், தேசிய நெடுஞ்சாலைக்கும் வழியமைக்கப்பட்டுள்ளது. வல்சாடில் தொடருந்து நிலையம் உள்ளது. 

## சான்றுகள்

## இணைப்புகள்

*  வல்சாடு வட்டத்தைப் பற்றி - அரசு இணையத்தளம் 
*   வல்சாடு மாவட்ட ஆட்சியரின் தளம் 

பகுப்பு:வல்சாடு வட்டம்
பகுப்பு:வல்சாடு மாவட்டம்
பகுப்பு:குஜராத்தின் வட்டங்கள்
அட்டக்பார்டி

**அட்டக்பார்டி ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடக்கிலும், வடமேற்கிலும் அப்ராமா என்ற ஊரும், வடகிழக்கிலும், கிழக்கிலும் ஜூஜ்வா என்ற ஊரும், மேற்கில் வசீயர் என்ற ஊரும், தெற்கிலும், தென்மேற்கிலும் பார்னேரா பார்டி என்ற ஊரும் உள்ளன. தென்கிழக்கில் பார்னேரா பார்டி, ஜூஜ்வா ஆகிய இரு ஊர்களும் எல்லைகளாக உள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரை ஒட்டி தேசிய நெடுஞ்சாலையும் மாநில நெடுஞ்சாலையும் உள்ளன.

## சான்றுகள்

பகுப்பு:வல்சாடு மாவட்டம்
டையாக்சிரேன்

**டையாக்சிரேன்** *( dioxirane)* என்பது ஒரு கார்பன் மற்றும் இரண்டு ஆக்சிசன்களைக் கொண்டு உருவான மூன்று உறுப்பு வளைய மூலக்கூறு ஆகும். சிறிதளவு நிலைப்புத்தன்மையற்ற டையாக்சிரேன் கரிமத் தொகுப்பு வினைகளில் ஆக்சிசனேற்றும் செயலிகளாகப் பயன்படுத்தப்படுகிறது. பொதுப்பயன்பாட்டில் இருமெத்தில்டையாக்சிரேன் என்ற டையாக்சிரேன் சேர்மம் பயன்படுத்தப்பட்டு வருகிறது.

## டையாக்சிரேன் வகைகள்

## தயாரிப்பு
இருமெத்தில்டையாக்சிரேன் அசிட்டோனில் இருந்து பின்வருமாறு தருவிக்கப்படுகிறது:

## மேற்கோள்கள்

## இவற்றையும் காண்க
* எத்திலீன் ஆக்சைடு
* 1,2-டையாக்சிடேன]
* 1,3-டையாக்சிடேன்

பகுப்பு:பல்லின வளையச் சேர்மங்கள் (1 வளையம்)
பகுப்பு:ஆக்சிசன் பல்லின வளையங்கள்
பகுப்பு:வேதி வினைக்குழுக்கள்
டானியல் தியாகராஜா

வண. **டானியல் செல்வரத்தினம் தியாகராஜா** (*Daniel Selvaratnam Thiagarajah*) இலங்கைத் தமிழ் ஆயர் ஆவார். இவர் தென்னிந்தியத் திருச்சபையின் யாழ்ப்பாண மறைமாவட்டத்துக்கான ஆயராக 2006 ஆம் ஆண்டு முதல் பணியாற்றுகிறார்.

## ஆரம்ப வாழ்க்கை
டானியல் தியாகராஜா யாழ்ப்பாணம் மத்திய கல்லூரியில் கல்வி பயின்றவர்.

## பணி
தியாகராஜா தென்னிந்தியத் திருச்சபையின் யாழ்ப்பாண மறைமாவட்டத்துக்கான ஆயராக 2006 ஆகத்து 21 இல் திருநிலைப்படுத்தப்பட்டார். திருச்சபையின் சில உறுப்பினர்கள் தியாகராஜாவின் தெரிவை எதிர்த்து சட்ட நடவடிக்கை எடுத்தனர்.

## மேற்கோள்கள்

பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:யாழ்ப்பாண ஆயர்கள் (தென்னிந்தியத் திருச்சபை)
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
அதுல், வல்சாடு வட்டம்

**அதுல்**, இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் மேற்கிலும், வடமேற்கிலும் திவேது என்னும் ஊரும், வடக்கிலும், வடமேற்கிலும் சீஞ்ச்வாடா என்ற ஊரும், வடக்கிலும், வடகிழக்கிலும், பார்னேரா என்ற ஊரும், கிழக்கிலும், தென்கிழக்கிலும் சண்வை என்ற ஊரும் அமைந்துள்ளன. தெற்கில் பார்டி வட்டம் எல்லையாக அமைந்துள்ளது.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இதன் அருகில் தேசிய நெடுஞ்சாலை செல்கிறது.

## சான்றுகள்

பகுப்பு:வல்சாடு மாவட்டம்
அத்காம்

**அத்காம் ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடமேற்கிலும், மேற்கிலும் தனோரி என்னும் ஊரும், தென்மேற்கிலும், மேற்கிலும் மூளி என்னும் ஊரும், தெற்கில் சேக்வா என்னும் ஊரும், தென்கிழக்கில் பீட்டா என்னும் ஊரும் அமைந்துள்ளன. பிற திசைகளில் நவ்சாரி மாவட்டத்தில் உள்ள ஊர்கள் உள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரின் வழியே மாவட்ட சாலை செல்கிறது.

## சான்றுகள்

பகுப்பு:வல்சாடு மாவட்டம்
அப்ராமா, வல்சாடு வட்டம்

இதே பெயரில் உள்ள பிற ஊர்களைப் பற்றி அறிய, அப்ராமா என்ற பக்கத்தைப் பார்க்கவும்.

**அப்ராமா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடமேற்கிலும், வடக்கிலும் நானக்வாடா என்ற ஊரும், வடக்கிலும், வடகிழக்கிலும் தம்டாச்சி என்ற ஊரும், மேற்கில் சேக்வி என்ற ஊரும், கிழக்கிலும், தென்கிழக்கிலும் ஜூஜ்வா என்ற ஊரும், தெற்கிலும், தென்மேற்கிலும் வசீயர் என்ற ஊரும் அமைந்துள்ளன. அட்டக் பார்டி என்ற ஊர் தெற்கில் அமைந்துள்ளது.

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரைத் தேசிய நெடுஞ்சாலையும், மாநில நெடுஞ்சாலையும் கடந்துசெல்கின்றன.

## சான்றுகள்

பகுப்பு:வல்சாடு மாவட்டம்
அஞ்சலாவ்

**அஞ்சலாவ் ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடமேற்கில் பாத்ரி என்ற ஊரும், வடக்கில் கட்ரியா என்ற ஊரும், வடகிழக்கிலும், கிழக்கிலும் போமா பார்டி என்ற ஊரும், மேற்கில் சண்வை என்ற ஊரும் உள்ளன. தென்மேற்கில் பின்வாடா என்ற ஊரும், தெற்கில் ராப்டா என்ற ஊரும், தென்கிழக்கில் நவேரா என்ற ஊரும் அமைந்துள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரில் மாவட்ட நெடுஞ்சாலை மட்டும் உண்டு. அருகிலுள்ள கிராமங்களின் வழியாக தேசிய நெடுஞ்சாலையையும், மாநில நெடுஞ்சாலையையும் அடையலாம்.

## சான்றுகள்

பகுப்பு:வல்சாடு மாவட்டம்
உமர்சாடி, வல்சாடு வட்டம்

::இதே பெயரில் உள்ள பிற ஊர்களைப் பற்றி அறிய, உமர்சாடி என்ற பக்கத்தைப் பார்க்கவும்.

**உமர்சாடி ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடக்கிலும், வடமேற்கிலும், வடகிழக்கிலும் தராஸ்ணா என்ற ஊரும், கிழக்கிலும், வடகிழக்கிலும் டுங்கிரி என்ற ஊரும், மேற்கிலும், தென்மேற்கிலும், தெற்கிலும் சர்வாடா என்ற ஊரும், தென்கிழக்கில் சங்கர்தலாவ் என்ற ஊரும் உள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரில் கிராமப்புறச் சாலைகள் உள்ளன. இந்த ஊரின் எல்லைகளுக்கு அருகிலேயே மாநில நெடுஞ்சாலையும், தேசிய நெடுஞ்சாலையும் உள்ளன.

## சான்றுகள்

பகுப்பு:வல்சாடு மாவட்டம்
நரி வேங்கை

**நரி வேங்கை**, (*Ougeinia dalbergioides*) இந்தியாவிலுள்ள விசாகப்பட்டிணம் மாவட்டத்தில் காணப்படும் ஒரு வகையான செடியாகும். இது 6 முதல் 12 மீட்டர் வரை வளரக்கூடிய மூன்றிலைத் தாவரமாகும். துணை வெப்பமண்டல மற்றும் வெப்பமண்டல மலை பகுதிகளில் இது காணப்படும்.

## தாவரவியல்
பொதுவாக இது மார்பக உயரத்தில் வளரும். தண்டு அடிக்கடி வளைந்த, ஆனால் சில பகுதிகளில் நேராகவும் இருக்கும். பட்டை, வெளிர் இளஞ்சிவப்பு-காவி இருண்ட நீல சாம்பல் வரையிலான மாறுபட்ட, சற்றே கடினமான மற்றும் ஒழுங்கற்ற மெல்லிய மென்மையான செதில்கள் (exfoliate) கொண்டிருக்கும். இது ஒரு மூன்றிலைத்தாவரமாகும். வெள்ளை-இளஞ்சிவப்பு மலர்கள், பிப்ரவரி முதல் மே மாதம் வரையிலும் கொத்தாக வெளிப்படும். மே முதல் ஜூன் வரை காய்கள் கிடைக்கும். 

## குறிப்புகளும் மேற்கோள்களும்

பகுப்பு:பூக்கும் தாவரங்கள்
ஆல்காடையீன்

**ஆல்காடையீன்***(Alkadiene)* என்பது இரண்டு கார்பன் – கார்பன் இரட்டைப் பிணைப்புகள் உடைய ஒரு சேர்மமாகும். இந்த ஐதரோ கார்பன் சேர்மத்தில் வளையம் இல்லாமல் சங்கிலி கிளைத்தோ அல்லது கிளைக்காமலோ இரட்டைப் பிணைப்புகள் இருக்கும். தனித்த இரட்டைப் பிணைப்பு கொண்ட ஆல்காடையீன்கள், அடுத்தடுத்த இரட்டைப்பிணைப்பு கொண்டவை, ஒன்றுவிட்ட இரட்டைப் பிணைப்பு கொண்டவை என இரட்டைப்பிணைப்புகள் திரள்கின்ற இடத்தின் அடிப்படையில் சேர்மங்கள் மாறுபடுகின்றன. ஒரு திரள் ஆல்காடையீனில் இரண்டு இரட்டைப் பிணைப்புகள் ஒரேகார்பன் அணுவுடன் இணைந்திருக்கும்
 
எடுத்துக்காட்டு: 

**CH2=C=CH2**  - 1,2 புரோபாடையீன்

## மேற்கோள்கள் https://accespedia.com/

பகுப்பு:நீரகக்கரிமங்கள்
பகுப்பு:தையீன்கள்
தையோகீட்டோன்

**தையோகீட்டோன்** *(Thioketones )* அல்லது தயோகீட்டோன் என்பது கரிம கந்தகச்சேர்ம வேதி வினைக்குழுவில் ஒரு வகையாகும். இவ்வகைச் சேர்மங்களை தையோன்கள் அல்லது தையோகார்பனைல்கள் என்றும் அழைக்கலாம். இவை மரபார்ந்த கீட்டோன்களுடன் தொடர்பு கொண்டுள்ளன. R2C=O, என்ற கீட்டோன்களின் பொது வாய்ப்பாட்டிற்குப் பதிலாகத் தையோகீட்டோன்கள் R2C=S என்ற பொது வாய்ப்பாட்டால் குறிக்கப்படுகின்றன. வினைக்குழுவில்  கந்தகம் இடம்பெற்றிருப்பதால் தையோ என்ற சொல் முன்னொட்டாகப் பெயருடன் இணைக்கப்படுகிறது. தடைகள் ஏதுமின்றி வினையில் ஈடுபடும் அல்கைல்தையோகீட்டோன்கள் குறிப்பாக பல்லுறுப்பிகள் அல்லது வளையங்களைத் தோற்றுவிக்கின்றன.

## தயாரிப்பு முறைகள்

கந்தகம் மற்றும் ஆக்சிசன் அணுக்களை பரிமாற்றம் செய்யக்கூடிய வினைக் காரணிகள் உப்யோகித்து தையோன்களைத் தயாரிக்கலாம். பாசுபரசுஐஞ்சல்பைடும்  இதனில் கிளைத்த வழிப்பொருள் லாவ்சன் காரணியுமே பொதுவாக இவ்வினைக்கு காரணியாகப் பயன்படுகிறது. பிற தயாரிப்பு முறைகளில் ஐதரசன் குளோரைடு மற்றும் ஐதரசன்சல்பைடு இணைந்த கலவை காரணியாகப் பயன்படுகிறது. பிசு(மும்மெத்தில்சிலில்)சல்பைடும் வினைப்பொருள் காரணியாக பயன்படுத்தப்படுவதும் உண்டு.

## தையோபென்சோபீனோன் மற்றும் செலினோபென்சோபீனோன், மூல முன்மாதிரிகள்

தையோபென்சோபீனோன் ((C6H5)2CS)) என்பது ஒரு ஆழ்ந்த நீலநிறச்  சேர்மமாகும். கரிமக் கரைப்பான்களில் இது நன்றாகக் கரைகிறது. இது ஒளியால் ஆக்சிசனேற்றம் அடைந்து பென்சோபீனோன் மற்றும் கந்தகமாக மாறுகிறது. இது கண்டுபிடிக்கப்படும்வரை இதனையொத்த பலவிதமான தையோன்கள் தயாரிக்கப்பட்டன.

தையோகீட்டோன்களின் செலினியப் பதிப்புச் சேர்மங்கள் செலின்கீட்டோன்கள் எனப்படுகின்றன. இவை தையோன்களை விடவும் வினைத்திறன் மிக்கவையாகும். செலினோபென்சோபீனோன் எதிர் இருபடியாக்கம் அடைகிறது. டையீல்சு-ஆல்டர் வினையைப் போலவே இதுவும் 1,3 டையீன்களுடன் சேர்ந்து வளைய கூட்டுவினைகளில் ஈடுபடுகிறது

## மேற்கோள்கள்

## இவற்றையும் காண்க
*தையால், .
*தையோவசிட்டோன்
*தையோகீட்டீன்

## வெளி இணைப்புகள்
* Definition of Thioketones in the IUPAC Gold Book
* Definition of Selones in the IUPAC Gold Book

பகுப்பு:வேதி வினைக்குழுக்கள்
பகுப்பு:கரிமச் சேர்மங்கள்
பகுப்பு:கந்தகச் சேர்மங்கள்
பகுப்பு:தயோகீட்டோன்கள்
அப்ராமா

அப்ராமா என்ற பெயரில் உள்ள கட்டுரைகள்:
## ஊர்கள்
*அப்ராமா, வல்சாடு வட்டம்
*அப்ராமா, சூரத் மாவட்டம்
*அப்ராமா, நவ்சாரி மாவட்டம்